50 v-liljakakku - Hiekkakakku - Vuodatus.net
50v-juhliin matkasi tällainen täytekakku. Koristelutoiveita ei ollut, täytteeksi toivottiin mansikkamousse.
10 munan vaalea pohja, kostutus vaniljamaidolla.
Täytteenä mansikkaviipaleet ja mansikkamousse.
Pursotukset flora vispiä, tukevoitettu vaniljakreemijauheella ja maitorahkalla.
Liljat sokerimassaa, pinnassa helmiäisen värinen kimalletomujauhe. Lisäksi tupsuttelin vaaleanpunaisen ja pronssin seoksella noita kukkien ja terälehtien keskustoja. Pilkut maalattu samaisella seoksella, tosin märkämaalauksena. Heteet nuudelia, päässä suklaapisara. Ruusut sokerimassan ja marsipaanin seosta. Koukerot suklaata ja lisänä vielä sokerihelmiä.
Lähettänyt: AnMaLa - 7.11.2009 klo 13.03